Diari Oficial de la Generalitat Valenciana


Sumari del DOGV 3528, del 30-06-1999 (1999/5066)

RESOLUCIÓ de 3 de maig de 1999, de la Universitat Politècnica de València, per la qual es publica definitivament el nom de l'aspirant que ha superat les proves selectives d'accés al grup A, sector d'administració especial, tècnic superior, pel sistema d'oposició lliure, convocades per la Resolució de 18 de gener de 1999 (DOGV núm. 3.435 de 16 de febrer de 1999).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3528

Data del DOGV
:   30-06-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/5066


Organisme emissor
:   Universitat Politècnica de València

Tipus de document
:   Resolució

RESOLUCIÓ de 3 de maig de 1999, de la Universitat Politècnica de València, per la qual es publica definitivament el nom de l'aspirant que ha superat les proves selectives d'accés al grup A, sector d'administració especial, tècnic superior, pel sistema d'oposició lliure, convocades per la Resolució de 18 de gener de 1999 (DOGV núm. 3.435 de 16 de febrer de 1999). [1999/M5066]
  
Una vegada concloses les proves selectives d'aquesta Universitat Politècnica de València per a l'ingrés com a personal funcionari, sector d'administració especial, en el grup A, i de conformitat amb el que estableix la base 9.2 de la convocatòria de 18 de gener de 1999 (DOGV núm. 3.435, de 16 de febrer de 1999) per la qual es convoquen proves selectives d'accés al grup A, sector d'administració especial, tècnic superior, amb destinació al Centre de Formació de Postgrau, pel sistema d'oposició lliure, aquest Rectorat resol:
  
Primer
  
Publicar definitivament, amb l'expressió de la puntuació total obtinguda, el nom de l'aspirant que ha superat aquestes proves selectives, i que s'esmenta a continuació:
  
Cognoms i nom: Montesinos Sanchis, Patricio
  
Exercici ler: 10,00
  
Exercici 2on: 10,00
  
Exercici 3er: 10,00
  
Total: 30,00
  
Segon
  
En el termini de 20 dies hàbils a comptar des de l'endemà de la publicació d'aquesta resolució en el Diari Oficial de la Generalitat Valenciana, l'aspirant que s'esmenta en el punt anterior haurà de presentar davant el Servei de Recursos Humans, Secció del PAS, d'aquesta Universitat Politècnica de València els documents següents:
  
a) Certificat de naixement expedit pel registre civil corresponent o fotocòpia del document nacional d'identitat, o del passaport en el cas del nacionals dels estats membres de la Unió Europea o d'aquells estats als quals siga aplicable la lliure circulació de treballadors.
  
b) Fotocòpia compulsada del títol acadèmic exigible segons aquesta convocatòria.
  
c) Declaració de no haver sigut separat mitjançant expedient disciplinari de cap administració o càrrec públic, i també de no trobar-se inhabilitat penalment per a l'exercici de les funcions públiques.
  
d) Certificat mèdic que acredite posseir la capacitat física necessària per a l'acompliment de les funcions dels llocs de treball que s'ofereixen.
  
e) Els aspirants discapacitats hauran de presentar un certificat de la Conselleria de Benestar Social o òrgans competents d'altres administracions públiques, que acredite discapacitació igual o superior al 33%, i també la seua capacitat per a acomplir les funcions que corresponguen a les vacants que s'ofereixen.
  
Una vegada la persona interessada hi haja presentat els documents, i en un termini màxim d'un mes comptador a partir de l'endemà de la publicació de la resolució per la qual s'efectua el nomenament com a funcionari de carrera en el Diari Oficial de la Generalitat Valenciana, la persona interessada haurà de prendre possessió en el seu lloc corresponent.
  
Tercer
  
Contra aquest acte, que és definitiu en la via administrativa, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació, de conformitat amb el que estableix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el 22 de la Llei Orgànica 11/1983, de 25 d'agost, de Reforma Universitària i el 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Prèviament podrà interposar-se, en el termini d'un mes comptador a partir de l'endemà de la publicació d'aquesta, recurs potestatiu de reposició davant el rector, de conformitat amb el que disposa l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat conforme a la Llei 4/1999, de 13 de gener. Tot això, sense perjudici que es puga fer ús de qualsevol altre via que es considere procedent.